|  |  |
| --- | --- |
| **boufosΕΛΛΗΝΙΚΗ ΔΗΜΟΚΡΑΤΙΑ**  **ΠΑΝΕΠΙΣΤΗΜΙΟ ΙΩΑΝΝΙΝΩΝ**  **ΦΙΛΟΣΟΦΙΚΗ ΣΧΟΛΗ**  **-----**  **ΚΟΣΜΗΤΕΙΑ** |  |

**ΨΗΦΙΣΜΑ**

Η Κοσμητεία της Φιλοσοφικής Σχολής του Πανεπιστημίου Ιωαννίνων, συνελθούσα σε έκτακτη συνεδρίαση, εκφράζει τη βαθιά οδύνη της για τον θάνατο του Θωμά Λέκκα.

Ο εκλιπών θήτευσε επί δεκαετίες ως υπεύθυνος στο θυρωρείο του κτηρίου της Φιλοσοφικής Σχολής του Πανεπιστημίου Ιωαννίνων. Με την άνεση συμπεριφοράς που τον διέκρινε, εξυπηρέτησε αγόγγυστα, με χαμόγελο, διαδοχικές γενιές διδακτικού προσωπικού και πλήθος φοιτητριών και φοιτητών μας. Για πολλές και πολλούς από εμάς, ο ευπρεπής αυτός άνθρωπος αποτέλεσε τη σταθερή φιλική παρουσία στην εργασιακή μας καθημερινότητα. Πέρα και πάνω, λοιπόν, από τη διοικητική του ιδιότητα, ο Θωμάς ήταν φίλος μας. Έτσι θα τον θυμούμαστε.

Η Κοσμητεία απευθύνει θερμότατα συλλυπητήρια στους οικείους του και αποφασίζει να αναρτηθεί το παρόν ψήφισμα στην Ιστοσελίδα της Φιλοσοφικής Σχολής και του Πανεπιστημίου.

Ιωάννινα, 19-05-2025

Ο Κοσμήτωρ

Ιωάννης Ε. Τζαμτζής

Καθηγητής